I OL 2022 i Beijing gikk Christiansen ankeretappen på det norske stafettlaget som tok gull. Sturla Holm Lægreid, Tarjei Bø og Johannes Thingnes Bø gikk de tre første etappene. Ved siste veksling lå Norge på tredjeplass, 43 sekunder etter det ledende russiske laget. Mens russerne havnet i strafferunde og også Frankrike og Tyskland bommet, skjøt Christiansen feilfritt og gikk ut fra siste skyting alene i tet. Norge vant, 27 sekunder foran Frankrike på andreplass.